คือน้องหมาที่เลี้ยงโดนหมาในซอยบ้านกัดซึ่งไม่มีเจ้าของ แล้วแผลเย็บลึกมากหลายจุด แต่น้องหมาเราเคยฉีดโรคพิษสุนัขบ้ามาได้ปีกว่าๆแล้ว แต่หมาที่กัดน้องคนในซอยบอกเคยฉีดมา2-3ปีแล้ว ยังงี้น้องหมาเราจะติดเชื้อไหมและจะต้องทำอย่างไรตอนนี้เข้าวันที่4แล้ว
สวัสดีค่ะ คนดีไม่มีที่ยืน,หากสุนัขที่เลี้ยง ได้รับการฉีดวัคซีนพิษสุนัขบ้ามาต่อเนื่องทุกปี โอกาสที่จะเป็นโรคพิษสุนัขบ้าก็ถือว่าน้อยมาก แต่หากเคยฉีดวัคซีนไปเพียง 1 ครั้ง โอกาสที่จะเป็นก็ยังอาจมีได้อย่างไรก็ตาม หากสุนัขของคนอื่นที่มากัดสุนัขเรา ไม่ตายภายใน 14 วัน แสดงว่าสุนัขตัวนั้นไม่ได้เป็นโรคพิษสุนัขบ้า และสุนัขเราก็จะไม่ติดเชื้อพิษสุนัขบ้าค่ะแต่สำหรับบาดแผลที่สุนัขโดนกัด ก็ควรพาไปพบสัตวแพทย์เพื่อให้การดูแลบาดแผลและให้ยาปฏิชีวนะฆ่าเชื้อทาน ป้องกันการติดเชื้อแบคทีเรียและเชื้ออื่นๆ ค่ะ เพราะหากบาดแผลเกิดการอักเสบติดเชื้อรุนแรง เชื้อก็อาจเข้าสู่กระแสเลือด และทำให้สุนัขตายได้ค่ะ